Хань (некъий)
Импери Хань (ций. 漢朝, 汉朝, : Hàn cháo, : Хань чао; в.э. 206 шо хь. — 220 шо) — цийн импери, урхалла деш хилла Лю некъий. Цуо тешалло до ханан чоьхьара политика аьтту болуш хилар, иза уггаре дукха лаьттина муьлххачу имперел цийн исторехь. Цуьнан урхалла а, институташ а масала хилира тӀехьарчарна. Цул сов, цийшан этносан тобанан бух хилира Хань. Урхалла ден некъий Хань имперехь кхоьллира Лю Бана. Йуьхьанцара муьро (в.э. 206 шо хь.) коьрта шахьар Чаньанехь йолуш лелайора цӀе хьалхар Хань (前漢) йа малхбузен Хань (西漢). Империн истори йазйина йу Ханьшус. Лю некъийн урхалла йукъара даьлла 16 шарна 8—23 шерашкахь, бахьна Ӏедал дӀалацар ду зударийн агӀора гергарчо Ван Мана (Синь некъий). ШолгӀачу муьрах (25—220) коьрта шахьар Лоян йолуш олу тӀехьара Хань (後漢) йа малхбален Хань (東漢). Цуьнан истори йуьйцу Хоу Ханьшун сочиненехь.